**San Paio de Alxén** é unha parroquia do concello de Salvaterra de Miño. Segundo o IGE, en 2022 tiña 661 habitantes (321 homes e 340 mulleres), distribuídos en 19 entidades de poboación, o que supón unha diminución en relación ao ano 1999 cando tiña 753 habitantes. Pertence ó arciprestado de Entenza.

Xentilicio
----------

O seu xentilicio é **alxenino**.

Situación
---------

Localízase na parte norte do concello, a medio camiño entre Salvaterra e Salceda de Caselas. Alxén atópase a 32 minutos do centro de Vigo, a 26 minutos do aeroporto de Peinador, e a 10 minutos do porto seco de Oleiros. Debido a esta situación estas terras son atractivas para usos residenciais.

A parroquia de Alxén está atravesada polo río Tea, o principal afluente do río Miño no seu curso baixo. No Cordeiro hai unha praia fluvial que ten zonas de sombra con mesas e asadeiros. Tamén no Cordeiro emprázase o campo de slálom de piragüismo do concello de Salvaterra.

Outras paraxes de importancia poden ser os penedos das Catro Cruces; o penedo da Beiró ou un dos piñeiros de maior tamaño de todo o territorio galego.

Historia
--------

No século XVII Alxén anexou a parroquia de Santiago de Grixó.

Patrimonio
----------

Arquitectonicamente resaltan a igrexa, de estilo gótico, ou a capela de Santiago Apóstolo situada no barrio do Ceo. No barrio de Grixó encóntrase un pazo típico galego do século XIX. Na actualidade este pazo e as viñas do seu redor conforman as adegas de viño Lusco do Miño.

Infraestruturas
---------------

En canto as infraestruturas culturais e deportivas, Alxén ten dous colexios: un de educación infantil: Vesada, como o barrio no que se sitúa; e o outro de educación primaria: o CEP Carlos Casares.

Hai cun campo de fútbol onde xogan os equipos de Alxén A e Alxén B. Ademais dispón de dúas pistas polideportivas e un pavillón semicuberto que se encontra dentro de recinto do CEP.

Festas
------

O 26 de xuño é a data da celebración da festa na honra do patrón da aldea, San Paio. A segunda fin de semana de agosto teñen lugar as festas de máis importancia e duración na honra da Virxe das Dores.

Galería de imaxes
-----------------

* 
*

Lugares e parroquias
--------------------

### Lugares de Alxén

| Lugares da parroquia de Alxén no concello de Salvaterra de Miño (Pontevedra) |  |
| --- | --- |
| A Aldea | O Ceo | O Cotodouro | O Erbedeiro | A Fraga do Rei | A Gándara Chan | Grixó | A Igrexa | Os Muíños | Os Pazos Altos | Os Pazos Baixos | O Pombal | O Porto | Rabadáns | O Souto | A Teixugueira | As Tercias | Toucedo | A Vesada |

### Parroquias de Salvaterra de Miño

| Galicia | Provincia de Pontevedra | Parroquias de Salvaterra de Miño |  |
| --- | --- |
| Alxén (San Paio) | Arantei (San Pedro) | Cabreira (San Miguel) | Corzáns (San Miguel) | Fiolledo (San Paio) | Fornelos (San Xoán) | Leirado (San Salvador) | Lira (San Simón) | Lourido (Santo André) | Meder (Santo Adrián) | Oleiros (Santa María) | Pesqueiras (Santa Mariña) | Porto (San Paulo) | Salvaterra (San Lourenzo) | Soutolobre (Santa Comba) | Uma (Santo André) | Vilacova (San Xoán) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  IGE (ed.). "IGE - Nomenclátor estatístico de Galicia" (en galego). Consultado o 26 de febreiro de 2023.
3. ↑  "Xentilicios\_0.pdf" (PDF). p. 25. Consultado o 22 de xullo de 2021.
4. ↑  "Alxén". *Concello de Salvaterra*.
5. ↑  "Alxén" (PDF). *Diocese de Tui-Vigo*. Arquivado dende o orixinal (PDF) o 4 de marzo de 2016.

Véxase tamén
------------

### Outros artigos

* Lugares de Salvaterra de Miño

### Ligazóns externas

* Alxén na páxina da Diocese de Tui-Vigo.

|  |  |
| --- | --- |
| Control de autoridades | 
* Wd: Q3396688
* código INE: 36050010000

 |